armvectores/hy_wikipedia_2023 huggingface dataset:
Խումարո

Խումարո, գյուղ Արևմտյան Հայաստանում, Վանի վիլայեթի Շամդինանի գավառակում։ Գտնվում էր Դիզա գյուղաքաղաքից 24 կմ հարավ-արևելք, համանուն գետակի վերին հոսանքի ափին։ Հանդիսանում էր համանուն գյուղախմբի կենտրոն։


== Պատմություն ==
Եղել է հին հայաբնակ գյուղ։ XX դարի սկզբին արդեն քրդաբնակ էր։ Գյուղը, ամրոցը և շրջակա անտառապատ անմատչելի լեռները պատկանում էին ոմն Մուսաբեկ քուրդ ցեղապետին։


== Պատմամշակութային կառույցներ ==
Խումարոյի ծայրին՝ ձորաբերանի վրա, կար քարաշեն, անառիկ ամրոց։ Գյուղն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հովհաննես Ավագյան (դերասան)

Անվան այլ կիրառումների համար տե՛ս՝ Հովհաննես Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Հովհաննես Ստեփանի Ավագյան (Թադևոսյան), (նոյեմբերի 7 (20), 1900, Երևան, Կովկասի փոխարքայություն, Ռուսական կայսրություն - մարտի 17, 1984(1984-03-17), Երևան, Հայկական ԽՍՀ, ԽՍՀՄ), հայ խորհրդային դերասան։ ՀԽՍՀ ժողովրդական արտիստ (1950)։


== Կենսագրություն ==
Հովհաննես Ավագյանը ծնվել է 1900 թվականի հոկտեմբերի 25 (նոյեմբերի 7)-ին Երևանում։ Բեմական գործունեությունն սկսել է Հայաստանի Առաջին պետթատրոնում (այժմ՝ Սունդուկյանի անվան թատրոն)։ Խաղացել է դրամատիկ և բնութագրական դերեր։
Մահացել է 1984 թվականի մարտի 17-ին Երևանում։


== Դերեր ==


=== Թատրոնում ===


=== Կինոյում ===


== Մրցանակներ և պարգևներ ==
«Այս աստղերը մերն են» ներկայացման մեջ կատարած դերի համար արժանացել է ԽՍՀՄ պետական մրցանակի (Ստալինի երկրորդ աստիճանի մեդալ, 1950
«Պատվո նշան» շքանշան


== Ծանոթագրություններ ==
Զելյոնի Գայ (այլ կիրառումներ)

Զելյոնի Գայ, կարող է վերաբերել՝

Զելյոնի Գայ - ավան, Ուկրաինայի Դոնեցկի մարզի Վելիկոնովոսյոլկովսկի շրջանում
Զելյոնի Գայ - ավան, Ուկրաինայի Խարկովի մարզի Վելիկոբուրլուկիի շրջանում
Զելյոնի Գայ - գյուղ, Ուկրաինայի Դոնեցկի մարզի Թելմանովսկի շրջանում
Զելյոնի Գայ - գյուղ, Ուկրաինայի Դոնեցկի մարզի Վոլնովախսկի շրջանում
Զելյոնի Գայ - գյուղ, Ուկրաինայի Ժիտոմիրի մարզի Բարանովի շրջանում
Զելյոնի Գայ - գյուղ, Ուկրաինայի Ժիտոմիրի մարզի Մալինի շրջանում
Զելյոնի Գայ - գյուղ, Ուկրաինայի Խարկովի մարզի Բորովի շրջանում
Զելյոնի Գայ - գյուղ, Ուկրաինայի Խարկովի մարզի Լոզովայայի շրջանում
Զելյոնի Գայ - գյուղ, Ուկրաինայի Խարկովի մարզի Վելիկոբուրլուկիի շրջանում
Զելյոնի Գայ - գյուղ, Ուկրաինայի Կիրովոգրադի մարզի Ալեքսանդրիայի շրջանում
Զելյոնի Գայ - գյուղ, Ուկրաինայի Կիրովոգրադի մարզի Դոլինսկայայի շրջանում
Զելյոնի Գայ - գյուղ, Ուկրաինայի Կիրովոգրադի մարզի Զնամենկայի շրջանում
Զելյոնի Գայ - գյուղ, Ուկրաինայի Կիրովոգրադի մարզի Կիրովոգրադի շրջանում
Զելյոնի Գայ - գյուղ, Ուկրաինայի Կիրովոգրադի մարզի Պետրովսկի շրջանում
Զելյոնի Գայ - գյուղ, Ուկրաինայի Նիկոլաևի մարզի Բաշտանկայի շրջանում
Զելյոնի Գայ - գյուղ, Ուկրաինայի Նիկոլաևի մարզի Բաշտանկայի շրջանում
Զելյոնի Գայ - գյուղ, Ուկրաինայի Նիկոլաևի մարզի Բերեզնեգովատոեի շրջանում
Զելյոնի Գայ - գյուղ, Ուկրաինայի Նիկոլաևի մարզի Դոմանյովկայի շրջանում
Զելյոնի Գայ - գյուղ, Ուկրաինայի Նիկոլաևի մարզի Վիտովսկի շրջանում
Զելյոնի Գայ - գյուղ, Ուկրաինայի Նիկոլաևի մարզի Նիկոլաևի շրջանում
Զելյոնի Գայ - գյուղ, Ուկրաինայի Չեռնովցիի մարզի Նովոսելիցայի շրջանում
Զելյոնի Գայ - գյուղ, Ուկրաինայի Սումիի մարզի Լեբեդինի շրջանում
Զելյոնի Գայ - գյուղ, Ուկրաինայի Սումիի մարզի Նեդրիգայլովի շրջանում
Զելյոնի Գայ - գյուղ, Ուկրաինայի Սումիի մարզի Սումիի շրջանում
Մեգ Ռայան

Մարգարետ Մեըի Էմիլի Էնն Հայրա (Մեգ Ռայան) (անգլ.՝ Margaret Mary Emily Anne Hyra, նոյեմբերի 19, 1961(1961-11-19)[…], Ֆերֆիլդ, Ֆեյրֆիլդ շրջան, Կոնեկտիկուտ, ԱՄՆ), ամերիկացի դերասանուհի և կինոպրոդյուսեր։ Նա հանդիսատեսին հայտնի է «Ֆրանսիական համբույր», «Քեյթը և Լեոն», «Նամակ ձեր համար», «Հրեշտակների քաղաքը» և «Իմ մայրիկի նոր տղամարդը» ֆիլմերով։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Ջիգրաշեն Ավետյաց

Ջիգրաշեն Ավետյաց եկեղեցի ոչնչացված հայկական առաքելական եկեղեցի ներկայիս Վրաստանի մայրաքաղաք Թբիլիսիի Հին Թբիլիսի թաղամասում։ Ոչնչացվել է 1937-38 թվականների ընթացքում Լավրենտի Բերիայի հրամանով այլ 10 հայկական եկեղեցիների հետ միասին։


== Պատմություն ==
Հիմնադրման նվիրված կան երկու պատմություններ։
Ըստ Սիմեոնի քահանայի (1815 թ.)՝ Բարսեղ և Դավիթ անունով քահանաները առանձնանում են Սուրբ Նշան եկեղեցին կառուցողներից և կառուցում մի այլ եկեղեցի՝ ապագա Ջիգրաշեն Ավետյացը։ Սակայն երկար ժամանակ եկեղեցին մնում էր անավարտ։ Ստանալով 60 թուման՝ նրանք շաուրնակում են կառուցումը։ Սակայն շուտով աղա Ամատունի անունով մեկը քանդում է այս եկեղեցին և մոտակայքում սկսում նորի կառուցումը։ Նրա գործը շաուրնակում են նրա հետնորդները։ Եկեղեցին ավարտվում է 7 տարվա ընթացքում։ Շինարարության համար ծախսում են 1700 թուման։ Ըստ Սիմեոն քահանայի՝ եկեղեցու անունն առաջացել է "ջիգյար" բառից։
Ըստ մեկ այլ պատմության եկեղեցին կառուցվել է 1729 թվականին Հակոբջան Ամատունովի օգնությամբ։
19-րդ դարի կեսերին եկեղեցու քահանան Սայաթ-Նովայի թոռն էր՝ Մովսես Սայաթնյանցը։


== Ավերում ==
1937-1938 թվականներին եկեղեցին ոչնչացվել է իշխանությունների կողմից։ Եկեղեցու քանդումն ուղեկցվեց բազմաթիվ բողոքներով տեղի բնակիչների կողմից։ Եկեղեցին երկար ժամանակ չէին կարողանում քանդել և բնակիչներն ասում էին "Այն կառուցված է ջիգյարով և այդ պատճառով չի քանդվում."։ Վերջիվերջո եկեղեցին պայթեցվեց պայթուցիկով։


== Պատկերասրահ ==


== Ծանոթագրություններ ==
(ռուս.) Թիֆլիսի հայկական եկեղեցիները - Ջիգրաշեն Ավետյաց


== Տես նաև ==
Հայերը Թբիլիսիում
Վրաստանի հայկական տաճարների ցանկ
Աբայ (Սարկանդի շրջան)

Անվան այլ կիրառումների համար տե՛ս՝ Աբայ (այլ կիրառումներ)Աբայ (ղազ.՝ Абай), գյուղ Ղազախստանի Ալմաթի մարզի  Սարկանդի շրջանում։ Մտնում է Ալմատինսկի գյուղական շրջանի մեջ։ Թվային ինդեքսը՝ 196043200։


== Բնակչություն ==
1999 թվականին գյուղում ապրում էին 670 մարդ(344 տղամարդ և 326 կին)։ Ըստ 2009 թվականի գյուղում ապրում են 683 մարդ (352 տղամարդ և 331 կին)։


== Ծանոթագրություններ ==
Ռաուդսեպա (գյուղ, Վառստու շրջան)

Անվան այլ կիրառումների համար տե՛ս՝ ՌաուդսեպաՌաուդսեպա (էստ․՝ Raudsepa), գյուղ Էստոնիայի Վիրումաա նահանգի Վառստու շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բյուքյադաշ

Բյուքյադաշ լեռ Արցախի Հանրապետության Մարտակերտի շրջանի Կուսապատ գյուղից 6 կմ արևելք։ Ունի 635 մ բարձրություն։ Լանջերի մի մասը անտառապատ է։


== Ծանոթագրություններ ==
Ինդիլա

Ադիլա Սեդրայա (ֆր.՝  Adila Sedraïa, ավելի հայտնի է որպես Ինդիլա (ֆր.՝ Indila), հունիսի 26, 1984(1984-06-26), Փարիզ) , ֆրանսիացի երգչուհի և երգերի հեղինակ։ Ինդիլան համագործակցում է մի քանի ֆրանսիացի երաժիշտների հետ, ինչպիսիք են՝ Nessbeal, Rohff, TLF, Soprano և Youssoupha: Նա երգեր է գրել Մեթյու Պոկորայի, Admiral T-ի, DJ Abdel-ի և Աքսել Տոնիի համար։
2014 թվականի մայիսի 24-ից նրա «Mini World» ալբոմը 12 շաբաթ ֆրանսիական հիթ-շքերթի առաջին եռյակում է եղել (դրանցից երեքի ընթացքում առաջին հորիզականում)։ 
«Dernière danse» երգը 2013 թվականին գրավել է երկրորդ տեղ SNEP-ում։ Նրա հաջորդ՝ «Tourner dans le vide» սինգլն ընդգրկվել է ֆրանսիական թոփ տասնյակում։


== Վաղ շրջան ==
Ինդիլան ծնվել է 1984 թվականի հուլիսի 26-ին Փարիզում (Ֆրանսիա)։ Նրա երակներով հոսում է հնդկական, ալժիրական, կամբոջական և եգիպտական արյուն։


== Սկավառակագրություն ==


=== Ստուդիական ալբոմներ ===


=== Սինգլներ ===


=== Մյուս երգերի զբաղեցրած տեղերը ===


== Ծանոթագրություններ ==


== Արտաքին հղումներ ==
Պաշտոնական կայքը
Աստերոիդների ցանկ (308901-309000)

Աստերոիդների ցանկ (308801-308900)  • Աստերոիդների ցանկ  • Աստերոիդների ցանկ (309001-309100)
 Աստերոիդների ցանկ (308801-308900)  • Աստերոիդների ցանկ  • Աստերոիդների ցանկ (309001-309100)
Ալիքների տեսություն (լեզվաբանություն)

Ալիքների տեսություն կամ ալիքների մոդել (գերմաներեն՝ Wellentheorie), տեսություն, որն առաջ է քաշվել Յոհաննես Շմիդտի կողմից 1872 թվականին՝ ընդդեմ Ավգուստ Շլայխերի ծննդաբանական ծառի։ Ըստ նրա` հնդեվրոպական նախալեզուն հնում սփռված է եղել վիթխարի տարածքի վրա և միասնական այդ լեզվի առանձին հատվածներում ժամանակ առ ժամանակ կարող էին առաջանալ հնչյունական, բառային, քերականական նոր երևույթներ, որոնք անընդհատ կարող էին տարածվել ու թափանցել այլ հատվածներ։ Շմիդտը այդ գործընթացը՝ նոր գոյացած երևույթների տարածումը պատկերավոր ձևով համեմատել է ջրի մակերեսին օղակաձև սփռվող ալիքների հետ, որից և` «ալիքների տեսություն» անվանումը։ Շմիդտի կարծիքով լեզուների ցեղակցական որոշակի ճյուղավորումներ չկան, լեզվական առանձին երևույթների սահմանները չեն համընկնում, և անցումը մի լեզվից մյուսին աստիճանաբար է կատարվում։ Ուրեմն ցեղակցության պատկերումը ծննդաբանական ծառի ձևով հաշվի չի առնում լեզուների փոխհարաբերության բարդությունը։
Տեսությունը ստեղծվել է լեզուների ծառի մոդելը փոխարինելու նպատակով, քանի որ այն չի կարողանում, օրինակ, բացատրել ամենամոտ նախալեզվից գերմանական լեզուներում որոշ տառերի առաջացումը։ 20-րդ դարում ալիքների մոդելը լեզվի փոփոխություններում մեջ շատ քիչ էր ընդունվում, սակայն վերջերս այն ավելի մեծ տարածում է գտել պատմական լեզվաբանության մեջ՝ ծառի մոդելի անբավարարության պատճառով։


== Պատմություն ==
Ալիքների տեսության հիմնումը և տարածումը կապված է Յոհաննես Շմիդտի և Հուգո Շուխարդի հետ։ 2002-2007 թվականներին Մելքոլմ Ռոսը և նրա աշխատակիցները ենթադրեցին, որ Օկեանիայի լեզուները հնարավոր է ավելի լավ հասկանալ, եթե զարգացումն ուսումնասիրվի ալիքների տեսության օգնությամբ։


== Կիրառում ==
Չնայած ալիքների տեսության սկզբնական նպատակին՝ այդ տեսության կողմնակիցները չկարողացան ամբողջությամբ կիրառումից հանել ծառի մոդելը։ Դրա փոխարեն, այն ուղղակի սկսեց օգտագործվել որպես ծառի մոդելին օժանդակող մոդել։
Ժամանակակից լեզվաբանության մեջ ալիքների տեսությունը մեծապես օգնել է համեմատական մեթոդի ծառի մոդելը բարելավելու համար.: Որոշ հետազոտողներ ենթադրում են, որ ալիքների մոդելը չի լրացնում ծառի մոդելը, այն պետք է փոխարինի դրան՝ լեզուների ծագումնաբանությունը ներկայացնելիս։


== Ծանոթագրություններ ==
Smile (երգ, Ավրիլ Լավին)

«Smile», Ավրիլ Լավինի Goodbye Lullaby չորրորդ ստուդիական ալբոմի երկրորդ սինգլը։ Երգը գրել են Ավրիլ Լավինը, Մաքս Մարտինը և Shellback: «Smile» հայտնվել է ռադիոյում 2001 թվականի ապրիլի 28-ին։


== Նախապատմություն ==
2011 թվականի ապրիլի 22-ին Ավրիլը իր ֆեյսբուքում գրել է, ասելով, որ պատրաստվում է տեսահոլովակ նկարահանել։ Շուտով նա սկսեց նկարահանումները և հրապարակեց մի քանի լուսանկար և տեսահոլովակից հատված, սկսած նկարահանման հրապարակից։


== Տեսահոլովակ ==
Տեսահոլովակի նկարահանումները սկսվել են ապրիլի 21-ին։ Տեսանյութի հրապարակումը պիտի տեղի ունենար մայիսի 16-ին, բայց Sony Music USA որոշմամբ տեղի ունեցավ մայիսի 20-ին, իսկ տեսահոլովակից հատվածներ հայտնվեց համացանցում մայիսի 17-ին։ Տեսահոլովակը պաշտոնապես ցուցադրվեց մայիսի 20-ին։ Տեսահոլովակի ռեժիսորը Շեյն Դրեքն էր (անգլ.՝  Shane Drake):


== Երգացանկ ==
iTunes
Թվային սինգլ


== Դիրքը չարթերում ==
Կաղապար:Singlechart2Կաղապար:Singlechart2Կաղապար:Singlechart2Կաղապար:Singlechart2


=== Հավաստագրեր ===


== Ծանոթագրություններ ==
Խոլոդնի Յար (գյուղ, Նեդրիգայլովի շրջան)

Խոլոդնի Յար (ուկրաիներեն՝ Холодний Яр), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Խոլոդնի Յար գյուղում բնակվում էր 103 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բանովիչի

Անվան այլ կիրառումների համար տե՛ս՝ Բանովիչի (այլ կիրառումներ)Բանովիցի, քաղաք Բոսնիա և Հերցեգովինայում։


== Պատկերասրահ ==
Բանովիչի
Սյու Բըրդ

Սյուզան Բրիջիտ «Սյու» Բըրդ (անգլ.՝  , հոկտեմբերի 16, 1980(1980-10-16), Syosset, Նյու Յորք, ԱՄՆ), ամերիկացի և իսրայելցի պրոֆեսիոնալ բասկետբոլիստուհի։ Հանդես է գալիս Կանանց բասկետբոլի ազգային ասոցիացիայի (WNBA) «Սիետլ Ստորմ» ակումբում։ ԱՄՆ կանանց բասկետբոլի ազգային հավաքականի կազմում դարձել է Օլիմպիական խաղերի եռակի չեմպիոն 2004, 2008 և 2012 թվականներին և աշխարհի եռակի չեմպիոն՝ 2002, 2010 և 2014 թվականներ։


== Արտաքին հղումներ ==
Էջը WNBA.com կայքում(անգլ.)
(5612) Նեվսկիյ

(5612) Նեվսկիյ (անգլ.՝ Nevskij), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 3-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,485782 ա. մ., առավելագույնը մոտենում է 2,2416 ա. մ. հեռավորության վրա և հեռանում 2,7299 ա. մ.։ Արեգակի շուրջ մեկ ամբողջական պտույտ է կատարում 1431,51 երկրային օրվա ընթացքում, իր ուղեծրով շարժվելով միջինում 0,251484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5612) Նեվսկիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբրահամ Սարգսյան

Աբրահամ Սարգսյան (մարտի 20, 1927(1927-03-20), Սևքար, Ղազախի գավառ, Ադրբեջանական ԽՍՀ, ԱԽՖՍՀ, ԽՍՀՄ - դեկտեմբերի 7, 1988(1988-12-07)), ԽՍՀՄ վաստակավոր շինարար, ԽՍՀՄ և ՀԽՍՀ վաստակավոր շինարար։


== Կենսագրություն ==
Աբրահամ Սարգսյանը ծնվել է 1927 թվականի մարտի 20-ին, ՀԽՍՀ Իջևանի շրջանի Սևքար գյուղում։ Միջնակարգ կրթությունը ստանացել է Երևանում, այնուհետև ուսումը շարունակել է Մոսկվայում։
1952 թվականին ավարտել է Մոսկվայի երկաթուղային տրանսպորտի ինստիտուտը, ստացել երկաթուղիների կառուցման գործում ճարտարագետի մասնագիտություն։


== Աշխատանքային գործունեություն ==
Աբրահամ Սարգսյանն իր աշխատանքային գործունեությունը սկսել է «Հայհիդրոէներգոշին» վարչությունում` որպես աշխղեկ, տեղամասի պետ։ Աշխատել է «ԳյումուշՀԵԿում», այնուհետ աշխատանքային նշանակում է ստացել «Աթարբեկյան ՀԵԿ-ում»` որպես տեղանքի ղեկավար։ 1962-1967 թվականներին գլխավորել է «ՏաթևՀԷԿի» շինարարությունը։ Ավելի ուշ ղեկավարել է «ՀրազդանՋԷԿի» շինարարանական աշխատանքները։
Աբրահամ Սարգսյանի ընդունակություններն ու կազմակերպչական տաղանդն առավել վառ դրսևորվել են «Արփա-Սևան» բացառիկ դժվարին կառույցի շինարարական աշխատանքների տարիներին։
1969 թվականին Սևանա լիճը փրկելու համար ստեղծվել է «Արփա-Սևան ստրոյ» հատուկ վարչություն, որին հանձնվել է յուրահատուկ 50 կմ երկարություն ունեցող թունելի կառուցումը` Արփա գետից Սևանա լիճ ջուր տեղափոխելու համար։


== Արփա-Սևան թունելի շինարարությունը՝ Աբրահամ Սարգսյանի գլխավորությամբ ==

«Արփա-Սևան» թունելի շինարարության ղեկավարի պաշտոնը  վստահվեց Աբրահամ Սարգսյանին՝ գիտակցելով, թե որքան մեծ էին նրակազմակերպչական և աշխատանքային կարողությունները` և՛ որպես շինարար, և՛ որպես անձ, ովհասկանում է այս կարևոր գործի կարևորությունն ու անհրաժեշտությունը։
Նա օժտված էր հիանալի կազմակերպչական տաղանդով, վճռականությամբ, քրտնաջան աշխատելու ունակությամբ և  աշխատողների  հանդեպ հատուկ ուշադրությամբ։ Քսան տարի շարունակ Աբրահամ Սարգսյանը ղեկավարում էր այս հատուկ շինարարական աշխատանքները։ Հաղթահարելով դժվարանցանելի ու չկանխատեսված աշխատանքները՝ Աբրահամ Սարսգյանը և իր թիմը պատվով հատեցին 50 կիլոմետրանոց եզրագիծը։
«Արփա-Սևանի» շահագործումից հետո՝ 1981 թ.-ին աշխատանքներ սկսվեցին 21 կմ հեռավորության վրա։ Այդ աշխատանքների նպատակն էր Մեղրաձորում կառուցել «Որոտան-Արփա» երկաթուղային թունել՝ 4.5 կմ երկարությամբ, և կազմարեպել Թալինի շրջանում ոռոգման թունելիկառուցման աշխատանքները, ինչպես նաև Դիլիջանում սողանքային հսկողության միջոցառումներանցկացնել։
Զուգահեռաբար, շինարարական աշխատանքներ էին ընթանում Երևանի մի շարք ստորգետնյա անցումներում և բնակելի շենքերում։
Աբրահամ Սարգսյանը ավարտեց իր աշխատանքային գործունեությունը՝ որպես  Չեռնոբիլի վթարի հետևանքների վերացման ակտիվ մասնակից, որը անջնջելի ծանր հետք թողեց Աբրահամ Սարգսյանի սրտի վրա, ինչը և հանդիսացավ նրա հանկարծամահ լինելու պատճառներից մեկը։
Ճակատագրի հեգնանքով, Հայաստանի ամենակարևոր շինարարական նախագծերի շինարարներից Աբրահամ Սարգսյանը մահացավ 1988 թ.-ի դեկտեմբերի 7-ին` Սպիտակի կործանարար երկրաշարժի օրը` սերունդներին թողնելով իր գործունեությունը՝ որպես հուշարձան` կանգուն և անվնաս։


== Պարգևներ ==
ԽՍՀՄ վաստակավոր շինարար՝ Հիդրոէներգետիկայի ոլորտում մեծ ծառայությունների համար
Լենինի շքանշան
Աշխատանքային կարմիր դրոշի շքանշան
Մեդալներ և պատվոգրեր


== Ժամանակակիցները Աբրահամ Սարգսյանի մասին ==


== Ծանոթագրություններ ==
Ազատազրկված պետության գլուխների ցանկ

Սա լիազորությունների ավարտից հետո ազատազրկված գործադիր իշխանության ղեկավարների ցանկն է։ Համաշխարհային պատմության ընթացքում եղել են մի շարք անձինք, որոնք դարձել են պետության գլուխ (տարբեր կառավարման ձևերի դեպքում դա կարող է լինել նախագահ, վարչապետ, միապետ), իսկ դրանից հետո ազատազրկվել են։ Այս ցանկում են ներառված նաև տնային կալանքի ենթարկվածները և ռազմագերիները։


== Ցանկ ==


== Ծանոթագրություններ ==


== Արտաքին հղումներ ==
The lives, deaths of dictators
Սուոյարվիի շրջան

Սուոյարվիի շրջան (ռուս.՝ Суоя́рвский район), մունիցիպալ շրջան Ռուսաստանի Դաշնության Կարելիայի հանրապետությունում։
Ստեղծվել է 1940 թվականին։ Վարչական կենտրոնը՝ Սուոյարվի։


== Աշխարհագրություն ==
Շրջանի տարածքի մակերեսը կազմում է 13731 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18876 մարդ։ Բնակչության խտությունը կազմում էր 1,37 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գրիվենի (Կրասնի Սուլինի շրջան)

Գրիվենի (ռուս.՝ Гривенный), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Տաբունշչի կովսկի գյուղական համայնքի կազմի մեջ։
Աստերոիդների ցանկ (139501-139600)

Աստերոիդների ցանկ (139401-139500)  • Աստերոիդների ցանկ  • Աստերոիդների ցանկ (139601-139700)
 Աստերոիդների ցանկ (139401-139500)  • Աստերոիդների ցանկ  • Աստերոիդների ցանկ (139601-139700)
Մոնգյույոն

Մոնգյույոն (ֆր.՝ Montguyon ) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնգիոն կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17241։


== Բնակչություն ==
Համայնքի բնակչությունը 2010 թվականին կազմում էր 1460 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Մոնգյույոն (ֆր.)
Հալդոր Ստեֆաունսոն

Հալդոր Ստեֆաունսոն (իսլ.՝ Halldór Stefánsson, դեկտեմբերի 1, 1892(1892-12-01), Իսլանդիա - հունվարի 5, 1979(1979-01-05), Ռեյկյավիկ, Իսլանդիա), իսլանդացի արձակագիր, դրամատուրգ։


== Կենսագրություն ==
Գրեթե ողջ կյանքն աշխատել է բանկում։ 1930-ական թվականներին գրողների «Կարմիր փետուրներ» խմբակի ակտիվ մասնակից է եղել։


== Ստեղծագործությունը ==
Նրա ստեղծագործությունների հերոսները հասարակ, շատ հաճախ կյանքը չդասավորված մարդիկ են։ Պատմվածքների ժողովածուներից են՝ «Մի քանի բնորոշ գծերով» (1930), «Մնացորդում՝ մեկ» (1942), «Սև վտառներ» (1962), գրել է նաև հոգեբանական վիպակներ՝ «Փակագծերում» (1945), «Չորս հոգով՝ պոկեր» (1959), «Պատմություն մի մարդու մասին, որը ինքն իր ձեռքը կոխ է տվել» (1960)։ Հ. Ստեֆաունսոնը բեղմնավոր աշխատանք է կատարել նաև որպես թարգմանիչ, մասնավորապես, իսլանդերեն հրատարակելով Կոստանտին Պաուստովսկու ինքնակենսագրական եռերգությունը և թատրոնի համար բեմականացնելով Մաքսիմ Գորկու «Մայրը»։


== Հալդոր Ստեֆաունսոնը հայերեն ==
Սև վտառներ։ Իսլանդական նովելներ, Ե., Սովետական գրող, էջ 206-264։ Ռուսերենից թարգմ.՝ Ռոզա Ջանոյան։


== Ծանոթագրություններ ==
Հովհաննես Թումանյանի տուն-թանգարան (այլ կիրառումներ)

Հովհաննես Թումանյանի տուն-թանգարան կարող է վերաբերել Հովհաննես Թումանյանի տարբեր բնակավայրերում գտնվող տուն-թանգարաններին։

Հովհաննես Թումանյանի տուն-թանգարան (Դսեղ)
Հովհաննես Թումանյանի թանգարան (Երևան)
Քնամուկ

Քնամուկ (լատ.՝ Myoxus glis), քնամոլների ընտանիքի կաթնասուն կենդանի։ Հայաստանում տարածված է մինչև 2000 մ բարձրություններում, հանրապետության հյուսիսարևելյան, մասամբ՝ նաև Սյունիքի մարզի Տաթև գյուղի շրջակա անտառներում։ Մարմնի երկարությունը մինչև 185 մմ է, պոչինը՝ 160 մմ՝ տակի մասում ծածկված խիտ ու երկար 2 կողմի սանրված մազերով։ Մորթին միագույն մոխրագույն է, երբեմն՝ գորշ երանգով։ Բնակվում է ծառերի փչակներում, արմատների մեջ փորած ստորգետնյա հասարակ բներում, երբեմն՝ սարյակաբներում, անձավներում, ժայռաճեղքերում և այլն։ Սնվում է ընկույզներով, մրգերով, սերմերով, հատապտուղներով, տերևներով, երբեմն՝ միջատներով, թռչունների ձվերով ու ձագերով։ Գործունյա է մթնշաղին և գիշերը։ Ձմեռային քուն է մտնում մեծ մասամբ խորը փչակներում կամ ստորգետնյա բներում՝ սեպտեմբերից ապրիլ։ Բազմանում է տարին 1 անգամ, ունենում մինչև 8 ձագ։ Երբեմն վնասում է այգեգործությանը։


== Ծանոթագրություններ ==


== Արտաքին հղումներ ==

The Dormouse Hollow
Կաբարե Վոլտեր

Կաբարե Վոլտեր (անգլ.՝ Cabaret Voltaire), դադաիզմի ծագման վայրը, ցյուրիխյան լեգենդար սրճարան, ակումբ, պանդոկ, թատրոն, կրիպտե։


== Պատմություն ==

Գտնվում է Ցյուրիխում, Շպիգելհասսեում։ Հիմնվել է Հուգո Բալլի կողմից, 1916 թվականին։ Շվեյցարիան չեզոք պետություն է եղել Առաջին համաշխարհային պատերազմի տարիներին, և ի թիվս այլ փախստականների, Շվեյցարիա են եկել նաև եվրոպացի շատ արվեստագետներ։ Բալլը և Հեննինգսը դիմել են Էֆրաիմ Յանին, Շպիեգելգասսե 1 հասցեում գործող Holländische Meierei-ի հիմնադրին, որն արդեն հյուրընկալել էր շվեյցարական առաջին գրական կաբարեն` Պանտագրուելը, 1915 թվականին։ Յանը  թույլատրել է նրանց օգտագործել ետնամասի սենյակն իրենց իրադարձությունների համար։ 1916 թվականի փետրվարի 2-ին հայտարարվել է ակումբի բացման մասին։ Այստեղ կազմակերպել են ասմունքի, երգի ու պարի միջոցառումներ։
Պատերին կախված են եղել Պիկասոյի, Մոդիլիանիի, Մակեի, Մարինետտիի և նկարիչների ստեղծագործություններ։ Խմբի հիմնական կորիզը կազմել են Տրիստան Տցարան, Ժան Արպը, Սոֆի Թոյբեր-Արփը, Ռիխարդ Հյուզենբեկը, էմիլի Հեննինգսը, Մարսել Յանկոն։
1916 թվականի հուլիսի 28-ին Բալլը կարդացել է «Դադաիզմի մանիֆեստը»։ Նույն թվականի հունիսին նա նաև հրապարակել է համանուն թերթ, որի շապիկը ձևավորել էր Արպը։
Կաբարեն փակվել է 1916 թվականի ամռանը։


== «Կաբարե Վորլտեր» սրճարանն այսօր ==
«Կաբարե Վոլտերի» տնօրեն Անդրիան Նոտցը ակտիվորեն զբաղվում է «դադաիստների» ժառանգության հանրայնացմամբ։ Օրինակ, 2011 թվականի սեպտեմբերին մոսկովյան ArtPlay կենտրոնում անցկացվել է «Dada Moscow» ցուցահանդեսը։


== Հետաքրքիր փաստեր ==
1916 թվականին Վլադիմիր Լենինը հաճախակի այցելել է «Կաբարե Վոլտեր» և անգամ շախմատ է խաղացել Տրիստան Տցարայի հետ։ Լենինն ու Կրուպսկայան 1916 թվականի սկզբին գալով Ցյուրիխ` համեստ բնակարան են վարձել սրճարանի հարևանությամբ, Շպիգելհասսե 14 հասցեում, կոշկակար Կամմերերի տանը։


== Ծանոթագրություններ ==


== Արտաքին հղումներ ==
«Կաբարե Վոլտերի» պաշտոնական կայքը
(2726) Կոտելնիկով

(2726) Կոտելնիկով (անգլ.՝ Kotelnikov), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,859056 ա. մ., առավելագույնը մոտենում է 2,6515 ա. մ. հեռավորության վրա և հեռանում 3,0666 ա. մ.։ Արեգակի շուրջ մեկ ամբողջական պտույտ է կատարում 1765,76 երկրային օրվա ընթացքում, իր ուղեծրով շարժվելով միջինում 0,203878 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։
Անվանվել է ռուս գյուտարար Գլեբ Կոտելնիկովի պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2726) Կոտելնիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էրվե Բազեն

Էրվե Բազե (ֆր.՝ Hervé Bazin, ապրիլի 17, 1911(1911-04-17)[…], Անժե - փետրվարի 17, 1996(1996-02-17), Անժե), ֆրանսիացի գրող, Դիմադրության շարժման մասնակից, 1973 թվականից՝ Գոնկուրյան ակադեմիայի նախագահ։


== Կենսագրություն ==
Էրվե Բազենը /Ժան Պյեր Էրվե- Բազենը/ ծնվել է 1911 թվականի ապրիլի 17-ին Անժում, բուրժուական աստվածավախ ընտանիքում։ Նրա մանկությունն անցել է Մեն և Լուարա դեպարտամենտներում։ Պատանեկության տարիներին իշխանատենչ մոր հետ հաճախակի կոնֆլիկտների պատճառով մի քանի անգամ փախել է տնից։ Քսան տարեկանում վերջնականապես լքել է հայրենի օջախը։ Բայց, չնայած ծնողներին պատկանող դաստակերտի հետ կապված տանջալից հիշողություններին, նա իր ողջ կյանքի ընթացքում կապված մնաց հայրենի վայրերին. հենց այդտեղ են ծավալվում նրա վեպերի մեծ մասի գործողությունները։
Պանսիոնն ավարտելով՝ Բազենն ընդունվել է Սորբոնի համալսարանի գրականության ֆակուլտետը։ Ապրուստի միջոցներ հայթայթելու համար ձեռք է զարկել ամեն տեսակ աշխատանքի՝ փոխելով բազմաթիվ մասնագիտություններ։ Գրական գործունեությունն սկսել է իբրև բանաստեղծ, սկզբնական շրջանում՝ ոչ հաջողակ։
1946 թվականին հիմնադրել է բանաստեղծական «Խեցի» ամսագիրը, լույս ընծայել ընդամենը ութ համար։ 1948 թվականին պոեմների իր առաջին՝ «Օր» ժողովածուի համար արժանացել է Ապոլիների մրցանակի։ Այնուամենայնիվ, Պոլ Վալերիի խորհրդով, թողել է պոեզիան և իրեն նվիրել արձակին։ Մոր հետ ունեցած կոնֆլիկտային հարաբերությունները նրան մղել են գրելու «Իժը բռի մեջ» վեպը, որտեղ պատմվում է Ռեզո ընտանիքի անդամների միջև ատելությամբ լցված հարաբերությունների մասին։ Ընդ որում՝ կիզակետում հենց ընտանիքի մոր կերպարն է, որն աչքի է ընկնում առանձնակի դաժանությամբ, իր իսկ երեխաներին նեղելու, տանջելու նորանոր եղանակների փնտրտուքով։ Վեպը հսկայական հաջողություն ունեցավ, ճիշտ և ճիշտ հետպատերազմյան շրջանի այն ստեղծագործությունների նման, որոնցում նատուրալիստական եղանակով նկարագրվում էին դարաշրջանի բարքերը և ստեղծվում հոգեբանորեն հավաստի կերպարներ։ «Իժը բռի մեջ» վեպի հերոսները հանդես են գալիս Բազենի նաև այլ գործերում, մասնավորապես՝ «Ձիուկի վախճանը» և «Բվի կռինչը» վեպերում։
Էրվե Բազենը համարվում է «ընտանեկան վիպասան»։ Ընտանիքը կենտրոնական տեղ է զբաղեցնում նրա ստեղծագործություններում։ Վեպերից զատ՝ նա գրել է նորավեպեր, էսսեներ, որոնց մի մասը հրատարակվել է «Ամենը, ինչին հավատում եմ» ժողովածուում։
1960 թվականին դարձել է Գոնկուրյան ակադեմիայի անդամ, 1973 թվականին՝ այդ ակադեմիայի նախագահ։ 1980 թվականին արժանացել է միջազգային լենինյան մրցանակի՝ «Ժողովուրդների միջև խաղաղությունն ամրապնդելու համար»։
Մահացել է 1996 թվականի փետրվարի 17-ին իր հայրենի Անժ քաղաքում։


== Գլխավոր ստեղծագործություններ ==
«Իժը բռի մեջ» /1948/
«Գլխով՝ պատին» /1949/
«Ձիուկի վախճանը» /1950/
«Վեր կաց ու գնա» /1951/
«Հանուն որդու» /1960/
«Յուղ՝ կրակի վրա» /1965/
«Ամուսնական կյանք» /1966/
«Վհատության կղզու երջանիկները» /1970/
«Բվի կռինչը» /1971/
«Մի ամուսնալուծության անատոմիան» /1974/
«Կրակը կրակ է լափում» /1987/
«Կանաչ տաճարը» /1981/
Հայերեն լույս է տեսել «Վեր կաց ու գնա» վեպը։


== Կետադրության նոր նշաններ ==
Էրվե Բազենը 1966 թվականին գրած մի էսսեում առաջարկել է գործածել կետադրական հետևյալ նոր նշանները.

		
		
		
		
		


== Ծանոթագրություններ ==


== Արտաքին հղումներ ==
Эрве Базен на Peoples.ru
Hervé Bazin at the library of the University of Angers
(383) Յանինա

(383) Յանինա (անգլ.՝ Janina), աստերոիդ աստերոիդների հիմնական գոտում։ Հայտնաբերվել է 1894 թվականի հունվարի 29-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,144275 ա. մ., առավելագույնը մոտենում է 2,6299 ա. մ. հեռավորության վրա և հեռանում 3,6586 ա. մ.։ Արեգակի շուրջ մեկ ամբողջական պտույտ է կատարում 2036,48 երկրային օրվա ընթացքում, իր ուղեծրով շարժվելով միջինում 0,176776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,65° անկյուն։
Յանինա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(383) Յանինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
TRT Gap

TRT Gap, թուրքական հեռուստաալիք պետական TRT հեռուստառադիոընկերության կազմում։ Հիմնվել է 1989 թվականի հոկտեմբերի 2-ին։ Հեռուստաալիքը ուղղված է Թուրքիայի հարավարևմտյան Անաթոլիայի բնակիչների համար։
1989-2001 թվականներին իր հաղորդումները ցուցադրում էր TRT 2 հեռուստաալիքով, իսկ 2001 թվականից՝ TRT 3 ազգային հեռուստաալիքի հաճախականությամբ։ Ալիքը փակվել է 2015 թվականի փետրվարի 17-ին։


== Տես նաև ==
TRT 1
TRT 2 Haber
TRT 3
TRT 4
TRT 5 Anadolu
TRT 6
TRT Türk
TRT Müzik
TRT Et-Türkiyye
TRT Belgesel
TRT Çocuk
TRT Okul
TRT Avaz


== Արտաքին հղումներ ==
Առցանց հեռարձակում (TRT 3 և TRT Gap) (թուրքերեն)
TRT տելետեքստ Archived 2013-01-27 at the Wayback Machine. (թուրքերեն)
Ասպարագին սինթետազ

Ասպարագին սինթետազ (հաճախ նաև ասպարտատ-ամոնիակ լիգազ), ֆերմենտ, որը կատալիզում է ասպարգինաթթվից ասպարագինի ստացումը։


== Արտաքին հղումներ ==
US National Library of Medicine National Institutes of Health
Ոստրեները (պատմվածք)

«Ոստրեները» (ռուս.՝ Устрицы), Անտոն Պավլովիչ Չեխովի պատմվածքը` գրված 1884 թվականին։ Առաջին անգամ հրապարակվել է Զարթուցիչ ամսագրում № 486 (16 դեկտեմբերի) 1884 թվականին «ուրվագիծ» ենթավերնագրի տակ՝ Ա. Չեխոնտե ստորագրությամբ։


== Պատմություն ==
«Ոստրեները» պատմվածքը Ա. Պ. Չեխովի կողմից գրվել է 1884 թվականին։ Առաջին անգամ տպագրվել է Զարթուցիչ ամսագրում № 486 (16 դեկտեմբերի) 1884 թվականին։ Առանց փոփոխությունների պատմվածքը ընդգրկվել է Չեխովի Խայտաբղետ պատմվածքներ ժողովածուի մեջ (1886), հրատարակվել է Սանկտ Պետերբուրգում և թեթևակի փոփոխություններով, հետագայում՝ 1892-1899 թվականներին տպագրվել տասներեք ժողովածուներում։ Պատմվածքը ընդգրկվել է ռուս գրողների պատմվածքների 1895 թվականն հրատարակված ժողովածուի՝ հետագայում Ա. Պ. Չեխովի ստեղծագործությունների առաջին հրատարակության երրորդ հատորի մեջ։
1886 թվականի հունվարի 18-ին՝ ուղարկելով «Ոստրեներ» պատմվածքը «Խայտաբղետ պատմվածքներ» ժողովածուում տպագրելու համար, Վիկտոր Բիլիբինին գրած նամակում, Չեխովը բացահայտում է իր խնդիրը պրոֆեսիոնալ բժշկական տեսանկյունից, որպես ծայրահեղ հյուծված մարդու ֆիզիկական և հոգևոր ինքնազգացողության նկարագրություն։ Չեխովը գրում է «Մի պատմող, դեռ տրանսպորտ չմտած, առաջարկում է միանալ ընդհանուր մասսային։ Կարդացեք նրան, եթե ուզում եք։ Այս պատմվածքում ես ինձ ներկայացրել եմ որպես բժիշկ»:
Չեխովի կենդանության օրոք պատմվածքը թարգմանվել է բուլղարերեն, հունգարերեն, գերմաներեն, լեհերեն, ռումիներեն, սերբախորվաթերեն, սլովակերեն, ֆիններեն, չեխերեն և շվեդերեն։


== Սյուժե ==
Հայրը փոքրիկ տղայի հետ կանգ է առնում հյուրանոցի մոտ, որպեսզի փող մուրան։ Մուրացկան երեխան սովից զառանցում է և դառնում պանդոկի մարդկանց ծաղրուծանակի առարկան (չիմանալով ինչ է ոստրեն կամ կակղամորթը)։


== Գրականություն ==
Чехов А. П. Устрицы // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. - М.: Наука, 1974-1982.


== Ծանոթագրություններ ==


== Արտաքին հղումներ ==
Устрицы. Оригинальный русский текст
Устрицы. 1908 и 1922 перевод на английский язык
Հյուլյա Ավշար

Հյուլյա Ավշար (թուրքերեն՝ Hülya Avşar; ծնվ. 1963, Բալըքեսիր, Թուրքիա), քրդական ծագմամբ թատրոնի և կինոյի թուրք դերասանուհի, երգչուհի, սյունակագիր, բիզնեսմեն և դիզայներ։


== Կենսագրություն ==
Հյուլյա Ավշարը ծնվել է 1963 թվականին Բալըքեսիրի Էդրեմիթ գյուղում։ Ավարտել է Անկարայի պետական ուսումնարանը և սկսել զբաղվել պրոֆեսիոնալ լողով։ 1982 թվականին ընտանիքի հետ միասին տեղափոխվել է Ստամբուլ։ 1983 թվականին Հյուլյա Ավշարը իր առաջնախաղն է ունեցել «Արգելք» ֆիլմում։ Իր կյանքի ընթացքում նկարահանվել է ավելի քան 70 ֆիլմերում, որտեղ հիմնականում գլխավոր դերեր է մարմնավորել։ Հյուլյա Ավշարը Մոսկվայի միջազգային կինոփառատոնի դափնեկիր է։ Ամուսնացած է եղել Կայա Չիլինգիրօղլուի հետ։ 2005 թվականին զույգը ամուսնալուծվել է։ Ունի դուստր Զեխրա անունով։
2015 թվականից Հյուլյան խաղացել է Սաֆիե սուլթանի դերը Հոյակապ Դար։ Քյոսեմ սուլթան հեռուստասերիալում։ Ներկայումս նկարահանվում է «Սելֆի» ինքնակենսագրական ֆիլմում, որը կցուցադրվի 2017 թվականի վերջին։


== Սկավառակագրություն ==


=== Ստուդիական ալբոմներ ===
Her Şey Gönlünce Olsun (13 հունիս, 1989)
Hatırlar mısın? (1 հոկտեմբեր, 1990)
Hülya Gibi (20 հոկտեմբեր, 1991)
Dost Musun Düşman Mı? (18 March 1993)
Yarası Saklım (27 դեկտեմբեր, 1995)
Hayat Böyle (Հունիս 1998)
Aşıklar Delidir (10 մայիս, 2002)
Haute Couture / Kişiye Özel (Հոկտեմբեր 2009)
 Aşk Büyükse (5 հոկտեմբեր, 2013)


=== Սինգլներ ===
Sevdim (Ապրիլ 2000)
Geçmiş Olsun (Օգոստոս 2011)


== Ծանոթագրություններ ==


== Արտաքին հղումներ ==
Հյուլյա Ավշար Internet Movie Database կայքում
Հյուլյա Ավշար Ֆեյսբուքում
Հյուլյա Ավշար Թվիթթերում
Տեսանյութը ՅուԹյուբում
Հյուլյա Ավշարի կենսագրությունը Who is Who հանրագիտարանում
Ռոբին Հուդն ու Քեթրին թագուհին

Ռոբին Հուդն ու Քեթրին թագուհին (անգլ.՝ Robin Hood and Queen Katherine, Child 145, Roud 72), անգլիական ծագում ունեցող ժողովրդական բալլադ, որ ներառված է Ռոբին Հուդին նվիրված պատմությունների շարքում։ Այն հանդիպում է Պերսիի գտած ձեռագրում, սակայն հատված-հատված է պոկված էջերի պատճառով։ Դրանից որոշակիորեն տարբերվող Renowned Robin Hood խորագրով տարբերակը հանդիպում է վեց բրոդսայդներում, որոնցից ամենավաղ տեքստն ստեղծվել է հավանաբար 1655 թվականից ոչ ուշ, ինչպես նաև 1663 և 1670 թվականների երկու ժողովածուներում։ 1993 թվականին հայտնաբերված «Անտառահատների ձեռագրի» տարբերակն ավելի ծավալուն ու լիակատար, քան մյուս բոլորը, և թույլ է տվել պարզել սյուժեի որոշ անհարթություններ։


== Սյուժե ==
Քեթրին թագուհին գրազ է գալիս թագավորի հետ, թե ում նշանաձիգներն են ավելի հմուտ։ Նա պատվիրակ է ուղարկում Նոթինգհեմ, որպեսզի նա մրցության մասին հայտնի Ռոբին Հուդին։ Վերջինս համաձայնում է պաշտպանել թագուհու պատիվը և ուղևորվում է Լոնդոն Փոքրիկ Ջոնի, ջրաղացպանի որդի Մաչի ու Ուիլլ Սքաթլոքի հետ։ Մրցությունն անցկացվում է Ֆինբերիում, որ գտնվում է Լոնդոնից հյուսիս։ Թագավորի նետաձիգը խփում է ուղիղ նշանակետին, սակայն Ռոբին Հուդը նրա նետը կիսում է իր նետով։ Նույնպես նշանակետին են խփում Մաչն ու Սքաթլոքը, իսկ Փոքրիկ Ջոնը (որը հանդես էր գալիս Քլիֆտոն անունով), ճեղքում է ուռենու ճյուղը 300 յարդ հեռավորությունից։ Թագուհին հաղթում է գրազն ու բացահայտում անտառում ապրող ավազակների ինքնությունն այն բանից հետո, երբ թագավորը խոստանում է չվնասել նրանց։ Բալլադի տարբերակներից մեկում ավելացված է վերջաբան, որտեղ թագավորը ներում է Ռոբին Հուդին և նրան դարձնում «փառավոր Հանթինգդոնի կոմս» (Earle of fair Huntington)։
Այս բալլադի ստեղծողին հավանաբար ծանոթ են եղել մի շարք այլ պատմություններ՝ «Փոքր պատմություն Ռոբին Հուդի մասին», «Ռոբին Հուդի իրական պատմությունը» (Մարտին Փարքեր), «Ռոբին Հուդն ու եպիսկոպոսըW, ինչպես նաև հավանաբար «Ադամ Բել» և «Հանթինգդոնի կոմս Ռոբերտի անկումն ու մահը» (անգլ.՝ The Downfall and The Death of Robert Earl of Huntington, 1598 թվական, Էնթոնի Մանդեյ)։
Այս պատմության յուրատիպ շարունակությունն է հաջորդ՝ Չայլդի համարակալմամբ #146 բալլադը՝ «Ռոբին Հուդի հետապնդումը» (անգլ.՝ Robin Hood's Chase)։


== Ծանոթագրություններ ==
Պոկրովսկոե (այլ կիրառումներ)

Պոկրովսկոե, կարող է վերաբերել՝

Պոկրովսկոե - գյուղ, Ուկրաինայի Դոնեցկի մարզի Արտյոմովսկիում
Պոկրովսկոե - գյուղ, Ուկրաինայի Կիրովոգրադի մարզի Կիրովոգրադի շրջանում
Պոկրովսկոե - գյուղ, Ուկրաինայի Նիկոլաևի մարզի Սնիգիրյովկայի շրջանում
Պոկրովսկոե - գյուղ, Ուկրաինայի Նիկոլաևի մարզի Օչակովի շրջանում
Պոկրովսկոե - գյուղ, Ուկրաինայի Պոլտավայի մարզի Զենկովի շրջանում
Պոկրովսկոե - գյուղ, Ուկրաինայի Սումիի մարզի Կրոլևեցի շրջանում
Պոկրովսկոե - քաղաքատիպ ավան, Ուկրաինայի Դնեպրոպետրովսկի մարզի Պոկրովի շրջանում
Հայկական էսպերանտիստ

Հայկական էսպերանտիստ (էսպերանտո՝ Armena esperantisto), գրական, մշակութային, ուսումնական պատկերազարդ ամսաթերթ՝ հայերեն և էսպերանտո լեզուներով։ Երևանի համալսարանին առընթեր հայկական էսպերանտական կազմակերպության հրատարակություն։ Լույս է տեսել 1958 թվականին, Երևանում, խմբագիր՝ Գուրգեն Սևակ։
Ձգտել է ընթերցանության նյութ մատուցել հայ էսպերանտիստներին, ամրապնդել նրանց կապերը Խորհրդային Միության էսպերանտական խմբերի հետ։ Ծանոթացրել է հայ և օտար գրականությանը, ներկայացրել է հայ անվանի գիտնականներին, տպագրել բանաստեղծություններ (Հովհաննես Թումանյանի «Մի կաթիլ մեղրը»՝ Գ. Սևակի թարգմանությամբ), հանելուկներ, նոտագրված երգեր։ «Լրատու» բաժինը լուսաբանել է էսպերանտական կյանքը Հայաստանում և Վրաստանում։ Ունեցել է էսպերանտո լեզուն ուսումնասիրողների դասընթաց։
Սեգնետաէլեկտրիկներ

Սեգնետաէլեկտրիկներ, բևեռային դիէլեկտրիկներ, որոնց բևեռացման վեկտորի կախումը էլեկտրական դաշտի լարվածությունից ոչ գծային է։ Սեգնետաէլեկտրիկներում, նույնիսկ էլեկտրական դաշտի բացակայության պայմաններում, ինքնաբերաբար առաջացնում են այնպիսի տիրույթներ, որոնց բևեռացման վեկտորը զրոյից տարբեր է։ Այդ տիրույթները կոչվում են դիէլեկտրական դոմեններ (ֆրանսերեն «դոմեն»` տիրույթ բառից)։ Դրանց չափը 1-100 միկրոմետր է։


== Հատկություններ ==
Էլեկտրական դաշտի բացակայությամբ դոմենների բևեռացման վեկտորների ուղությունները տարբեր են, բայց էլեկտրական դաշտի առկայությամբ դոմենները կողմնորոշվում են լարվածության վեկտորի ուղղությամբ` բևեռացնելով դիէլեկտրիկը։ Ուժեղացնելով էլեկտրական դաշտը՝ կարելի է սեգնետաէլեկտրիկի բոլոր դոմենների ուղղությունները դարձնել նույնը։ Էլեկտրական դաշտը վերացնելուց հետո սեգնետաէլեկտրիկի բևեռացված վիճակը լրիվ չի անհետանում։ Դոմենների մի մասը դրանից հետո էլ պահպանում է իր սկզբնական կողմնորոշումը, որի հետևանքով ամբողջ սեգնետաէլեկտրիկը դեռևս մնում է բևեռացված։ Բևեռացման այս տեսակը կոչվում է մնացորդային բևեռացում։


=== Ջերմաստիճանային կախում ===
Սեգնետաէլեկտրիկները, որպես կանոն, իրենց այդօրինակ բևեռացված վիճակը պահպանում են որոշակի ջերմաստիճանային միջակայքում։ Օրինակ՝ բարիումի տիտանատը` BaTiO3, 120 °C-ից բարձր ջերմաստիճանում արդեն դառնում է սովորական բևեռային դիէլեկտրիկ։ Սեգնետյան աղը` NaKC4H4O6·4H2O (որից էլ առաջացել է դիէլեկտրիկների այս դասի անվանումը), սովորական դիէլեկտրիկի է վերածվում -18 °C-ից ցածր և 24 °C-ից բարձր ջերմաստիճաններում։


=== Դիէլեկտրական թափանցելիություն ===
Սեգնետաէլեկտրիկներում դիէլեկտրական թափանցելիությունը սովորաբար չափազանց մեծ է (ε~104)։


== Աղբյուրներ ==
«Ֆիզիկա 11», Էդիտ Պրինտ
Ղուզղուն (այլ կիրառումներ)

Ղուզղուն, կարող է վերաբերել՝

Ղուզղուն - գյուղ Արևմտյան Հայաստանում, Էրզրումի վիլայեթի Սպերի գավառակում
Ղուզղուն - գյուղ Արևմտյան Հայաստանում, Տրապիզոնի վիլայեթի Տրապիզոնի գավառում
Տավոլժանսկի գյուղական խորհուրդ (Խարկովի մարզ)

Տավոլժանսկի գյուղական խորհուրդ  (ուկրաիներեն՝ Тавільжанська сільська рада), Ուկրաինայի Խարկովի մարզի Դվուրեչանսկի շրջանում։
2001 թվականի տվյալներով Տավոլժանսկի գյուղական խորհրդում բնակվում էր 3120 մարդ։ Բնակավայրը զբաղեցնում է 73.75 կմ² տարածք։ Բնակչության խտությունը կազմում էր 42.3 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ժողովածու (1237)

Ժողովածու  1237, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1237 թվի տակ։ Ձեռագիրը գրվել է 1415 թվականին Հովհաննես գրիչի կողմից Հերմոնի վանքում։ Գրված է թղթի վրա, որը ունի 17,8X14,3 չափս։ Ձեռագիրը կազմված է 235 թերթից։ Կազմող՝ Ստեփանոս քահանա։ Գրված է միասյուն բոլորգրով։ Ունի տերունական 1, կիսախորան, լուսանցազարդ մանրանկարներ։ Պահպանակը գրված է մագաղաթի վրա՝ ուղղագիծ երկաթագրով։ Կազմը` կաշեպատ տախտակ դրոշմազարդ, աստառը՝ դեղին մետաքս։ Հիշատակարաններ՝ գրչի՝ 202բ, կազմողի՝ 234բ (1732 թ․):


== Բովանդակություն ==
Գր․ Տաթևացւոյ մենութիւն Եսայեայ ընդդէմ տաճկաց։
Քարոզք (Գր, Լուսաւորիչ, անանունք)։
Ի Պերի արմենիաս գրոցն յարմրեալ յաղագս աստուածաբանութեան։


== Ծանոթագրություններ ==
Ֆելյաններ

Ֆելյաններ կամ Ֆեյյաններ (ֆր.՝ feuillants), քաղաքական խմբավորում Ֆրանսիայում, Ֆրանսիական հեղափոխության ժամանակ։
Ֆելյանները նիստերը գումարում էին մի ժամանակ ֆելյանների կուսակրոն միաբանությանը պատկանած դահլիճում (այստեղից էլ նրանց անվանումը, Ֆելյանների ակումբի լրիվ անվանումը՝ «Ֆելյանների մոտ նիստեր գումարող սահմանադրության բարեկամների ընկերություն»)։ Ֆելյանների ակումբը ստեղծել էին սահմանադրական-միապետական բուրժուազիայի և լիբերալ ազնվականության ներկայացուցիչները, որոնք դուրս են եկել Յակոբինյան ակումբից՝ համաձայն չլինելով թագավորին գահընկեց անելու 1791 թվականի հուլիսի 16-ին նրանց ընդունած որոշման հետ։ Ֆելյանների ղեկավարներից էին Ժիլբեր Լաֆայեթը, Անտուան Բարնավը, Ալեքսանդր Լամետը, Ադրիեն Դյուպորը։
1791 թ. հոկտեմբերից մինչև միապետության տապալումը (1792 թ. օգոստոսի 10) ֆելյանները փաստորեն կառավարող կուսակցություն էին Սահմանադիր և Օրենսդիր ժողովներում։ Արտահայտել են խոշոր բուրժուազիայի շահերը, դեմ էին հանրապետությանը, ձգտում էին 1791-ի ցենզային սահմանադրության շրջանակներում ամրապնդել սահմանադրական միապետությունը։ Միապետության տապալումից հետո ֆելյանների ակումբը դադարել է գոյություն ունենալուց, անցել է հակահեղափոխության կողմը։
Ուշափաթի

Ուշափաթի (վրաց.՝ უშაფათი), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 85 մետր բարձրության վրա։ Շրջկենտրոն Սենակից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների` գյուղի բնակչությունը կազմում է 389 մարդ։


== Ծանոթագրություններ ==
Կամպոլի Ապենինո

Կամպոլի Ապենինո  (իտալերեն՝ Campoli Appennino), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 1804 մարդ, բնակչության խտությունըկազմում է 55 մարդ/կմ²։ Տարածքը կազմում է 33 կմ²։ Փոստային ինդեքս՝ 03030։ Հեռախոսային կոդ՝ 0776։
Բնակավայրի հովանավոր սուրբը Սուրբ Պանկրիազոն է (իտալերեն՝ San Pancrazio), որի տոնը նշվում է ամեն տարի մայիսի 12-ին։
Աուդի Ա6

Աուդի Ա6-ը բիզնես դասի մեքենա է, որն արտադրում է գերմանական Աուդի ավտոարտադրող ընկերությունը, ներկայումս չորրորդ սերունդն է։


== C4 (Typ 4A, 1994–1997) ==
Ներկայացուցչական ավտոմեքենա Աուդին նախկինում կոչվել է Audi 100 (կամ Audi 5000 ԱՄՆ-ում), և ազատ է թողարկվել' հետևյալ երեք հաջորդական սերունդների (Աուդի C1, C2 և С3):
Նոր շարժիչներ A6 մոդելին 1,8-լիտրանոց 20В շարային, 2,0-լիտրանոց 8В շարային, 2,6 լիտր V6 12V և 2,8 լիտր 30В V6 բենզինային շարժիչներ։ Մինչեւ 1997 թվականը A6-ը ուներ մի քանի տարբեր շարժիչներ, նրանցից երկուսը տուրբո դիզելային, և դրանց մեծ մասը հասանելի Audi quattro մշտական լիաքարշակ համակարգին։


=== C4 ի շարժիչը ===
C4 ի դիզայնին հասանելի էր հետևյալ շարժիչները։


=== allroad quattro (1999–2005) ===

C5 ի շարժիչը
С5 ի դիզայնին հասանելի հետևյալ շարժիչները։


== Շարժիչ ==


=== Հաղորդման ===
Սանտյագո Բերնաբեու մարզադաշտ

Սանտյագո Բերնաբեու մարզադաշտ (իսպ.՝ Estadio Santiago Bernabéu), ֆուտբոլային մարզադաշտ Իսպանիայի Մադրիդ քաղաքում։ Ռեալ Մադրիդ ՖԱ-ի տան դաշտն է։ Երբեմն այստեղ անցնում են Իսպանիայի հավաքականի խաղերը։
Մարզադաշտը անվանվել է ի պատիվ 1943-1975 թթ. Ռեալի նախագահ Սանտիագո Բերնաբեուի, որը եղել է մարզադաշտի կառուցման հիմնական «մեղավորը»։ Շինարարությունը տևել է 3 տարի։ Բացման խաղը եղավ պորտուգալական Բելենենսեշի դեմ ընկերական խաղը, որը տեղի ունեցավ 1947 թ. դեկտեմբերի 14-ին, որն ավարտվեց դաշտի տերերի հաղթանակով 3:1 հաշվով։ 1950-ական թվականներին Եվրոպայի չեմպիոնների գավաթում Ռեալի վստահ ելույթների շնորհիվ ակումբի շահույթը մեծացավ, ինչը հնարավորություն տվեց նոր մարզադաշտի նստատեղերի ավելացմանը, որի շինությունը հայտնի էր սպիտակ աշտարակներով, մինչև 125 000 նստատեղ։ 1955 թ. մարզադաշտը վերանվանվեց Սանտիագո Բերնաբեու, իսկ 1957 թ. Եվրոպայի չեմպիոնների գավաթի եզրափակչում առաջին անգամ վառվեցին ստադիոնի լույսերը։ 1978 թ. մահացած Սանտիագո Բերնաբեուն նոր մարզադաշտի կառուցումը ցանկանում էր տեղափոխել Մադրիդի հյուսիս, սակայն իր ծրագիրը չհասցրեց իրականացնել։ 1982 թ. աշխարհի առաջնության ժամանակ մարզադաշտը վերակառուցվեց։ Այս ժամանակ արդեն կար 32 000 նստատեղ և 60 000 հանդիսականի համար նախատեսված կանգնելու տեղեր։ Ընդհանուր առմամբ խմբային փուլի 3 խաղերին և եզրափակիչ խաղին մարզադաշտը հյուրընկալեց 345 000 հանդիսականի։ Տասը տարի անց վերանորոգումը շարունակվեց. կառուցվեց մարզադաշտի տրիբունայի երրորդ յառուսը։ Նստատեղերի քանակը 65 000-ից հասավ 105 000-ի։ Հերթական վերակառուցումից հետո նստատեղերի քանակը նվազեց հասնելով 74 871-ի։ Մարզադաշտում կայացել է 1964 թվականի Եվրոպայի առաջնության եզրափակիչը, 2010 թ. Չեմպիոնների Լիգայի եզրափակիչը։ 2007 թ. նոյեմբերի 14-ին ՈւԵՖԱ-ն Բերնաբեուին շնորհեց էլիտար ֆուտբոլային մարզադաշտի կարգավիճակ։


== Մարզադաշտի համայնապատկեր ==


== Ծանոթագրություններ ==
Բեդֆորդ շրջան (Թենեսի)

Անվան այլ կիրառումների համար տե՛ս՝ Բեդֆորդ շրջան (այլ կիրառումներ)Բեդֆորդ շրջան (անգլ.՝ Bedford County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.228 կմ² է, բնակչությունը՝ 37.586 մարդ (2000 թվականի տվյալներով)։ Շրջկենտրոնն է Շելբիվիլ բնակավայրը։ Կազմավորվել է 1807 թվականին։
Մ.թ.ա. 17


== Դեպքեր ==
Օգոստոս կայսրը Իտալիայում կազմակերպում է եռօրյա տոնակատարություններ։ Հայտարարվում է նոր, լավ դարաշրջանի սկիզբը։


== Ծնունդներ ==
Գնեոս Դոմիցիոս Ահենոբարբոս, Ներոնի հայրը։


== Մահեր ==
Պայթակենի արևելյան

Պայթակենի արևելյան (լատ.՝ C. orientalis), բակլածաղկավորների ընտանիքի, բակլազգիների ցեղի բույս։


== Նկարագրություն ==
Տերևաթափ թուփ է, մինչև 2 մ բարձրությամբ, թավոտ Ընձյուղներով։ Տերևները բարդ են, կենտ փետրաձև, 5-6 սմ երկարությամբ, կազմված 7-9 տերևիկներից, որոնք լայն հակառակ-ձվաձև են կամ կլորավուն, 1,1-1,8 սմ երկարությամբ և 0,8-1,5 սմ լայնությամբ, գագաթին կտրվածքով կպմ փոսիկով, վերևի կողմից՝ մերկ, ներքևի կողմից պատված նոսր մազմզուկներով։ Ծաղկաբույլը ողկույզ է, կազմված 3-5 նարնջակարմրավուն, կամ գորշակարմրավուն ծաղիկներից։ Ունդերը բշտիկանման են՝ 4 սմ
երկարությամբ Տ-աձև ոլորված, հասունանալիս գունավորվում են կարմրամանուշակագույն երանգով։ Ծաղկում է մայիս, հուլիս ամիսներին։ Պտուղները հասունանում են
հոկտեմբերին։


== Տարածվածություն ==
Տարածված է Կովկասում և Ղրիմում։ Հայաստանում հանդիպում է Զանգեզուրում և Մեղրիում, ստորին և միջին լեռնային գոտիներում, թեքությունների վրա, չոր, զառիթափ, ժայռոտ լանջերում։


== Կիրառություն ==
Արտակարգ չորադիմացկուն բույս է։ Լուսասեր է և ջերմասեր։ Պահանջկոտ չէ հողի նկատմամբ, վնասատուներով և հիվանդություններով քիչ է վարակվում։ Բազմանում է սերմերի միջոցով, երբեմն՝ կտրոններով։ Բնափայտն արժեքավոր է, դրանից պատրաստում են մանր իրեր և զանազան գործիքներ։ Պիտանի է չոր, քարքարոտ հողերի կանաչապատման համար։ Ժողովրդական բժշկության մեջ օգտագործվում է որպես լուծողական։


== Ծանոթագրություններ ==
Գուլրիփշի շրջան (Աբխազիա)

Գուլրիփշի շրջանը Աբխազիայի Հանրապետություն վարչական միավոր է։ Մայրաքաղաքը Գուլրիփշն է։ Խոշորագույն բնակավայրերը՝ Գուլրիփշը, Ցաբալը, Աժարան։


== Տես նաև ==
 Գուլրիփշի մունիցիպալիտետ
Աբխազիայի վարչական բաժանում
Օփլան

Օպլանդ (նորվ.՝ Oppland), ֆյուլքե Նորվեգիայում։ Գտնվում է Արևելյան Նորվեգիայի արևմտյան կողմում։ Նորվեգական երկու ֆյուլքեներից մեկն է, որոնք չունեն ելք դեպի ծով։ Ֆյուլքեի վաչրական կենտրոնը Լիլեհամեր քաղաքն է։ Սահմանակից է Մյորե օգ Ռոմսդալ, Սյոր Տրյոնդելագ, Սոգն օգ Ֆյուրանե, Հեդմարկ, Բուսկերուդ, Օսլո և Ակերսհուս ֆյուլքեներին։


== Պատմություն ==


=== Անվան ստուգաբանություն ===
Հին ժամանակներում Նորվեգիայի կենտրոնական մասը կովում էր «Upplǫnd», ինչը նշանակում է «վերին երկրներ»։ «Upp», «upper» բառերը նշանակում են «վերև»։ Անվան վերջնամասը՝ «lǫnd», հայերեն թարգմանած նշանակում է «երկիր»։


=== Ֆյուլքեի կազմավորումը ===
1757 թվականին Ակերհուս մեծ ֆյուլքեից առանձնացվեցին մի շարք տարածքներ, որոնք ստացան Օպլանդ։ Վերջինս 1781 թվականին բաժանվեց երկու շրջանի՝ Հեդմարքենս և Կրիստանիա։ 1919 թվականինԿրիստանիա անվանումը փոխարինվեց Օպլանդ անվանումով։
1989 թվականին հաստատվեց Օպլանդ ֆյուլքեի զինանշանը, որն իրենից ներկայացնում է կանաչ գույնի վահան, ներքևի մասը սուր, վրան պատկերված սօիտակ գույնի երկու զանգակածաղիկ (Vernalis Pulsatilla):


== Աշխարհագրություն ==
Օպլանդ ֆյուլքեն տարածվում է Մյոսա և Ռանսֆյորդ լճերից մինչև Դովրեֆել, Յութունհեիմեն լեռներ ու Ռոնդանե ազգային պարկ։ Պայմանականորեն բաժանվում է մի քանի ավանդական շրջանների՝ Գուդբրանսդալեն, Վալդրեսա, Տոտեն, Հեիդլանդ և Լենդ։
Օպլանդը իր կազմի մեջ ընդգրկում է հետևյալ խոշոր քաղաքները՝ Լիլեհամերը, Յոյվիկը, Օտտաը և Ֆագերնեսը։ Ֆյուլքեի կազմում են ներառված նաև Նորվեգիայի երկու ամենաբարձր լեռները՝ Գլիթերթինդենը և Գալհյոպիգենը։ Ֆյուլքեի տարածքով հոսում են մի քանի գետեր։
Օպլանդը Նորվեգիայի երկու ֆյուլքեներից է, որոնք չունեն ելք դեպի ծով։


== Վարչա-տարածքային բաժանում ==
Օպլանդ ֆյուլքեն վաչրատարածքային առումով բաժանվում է 26 կոմունաների։ 


== Ծանոթագրություններ ==
Ձիթենի (հանդես)

Անվան այլ կիրառումների համար տե՛ս՝ Ձիթենի (այլ կիրառումներ)Ձիթենի, մանկական բարոյազիտական-կրոնական պատկերազարդ կիրակնօրյա հանդես։ Լույս է տեսել 1903-1904 թվականներին, Ռուսչուկում, ապա՝ Սոֆիայում։ Տնօրեն-խմբագիր՝ Հ. Շահվելտյան։
Տպագրել է կարճ պատմվածքներ ու բանաստեղծություններ, հետաքրքրական տեղեկություններ նշանավոր մարդկանց կյանքից, հանրամատչելի հոդվածներ արվեստի, գրականության, պատմության, բժշկության, կենդանիների ու բույսերի վերաբերյալ, աշխարհագրական տեղեկություններ տարբեր երկրների ու քաղաքների մասին։ Ունեցել է նաև առակների, ծաղրանկարների, թևավոր խոսքերի և այլ բաժիններ։
Ժողովածու (3007)

Ժողովածու (3007), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3007 թվի տակ։ Ձեռագիրը գրվել է 1772 թվականին Գաբրիել Սեբաստացի գրիչի կողմից Ադանայում։ Ստացողը եղել է Գաբրիել Սեբաստացին։ Գրված է թղթի վրա, որը ունի 21,8x16 չափս։ Ձեռագիրը կազմված է 208 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ նախագաղափար՝ 147ա (1198 թ․), 147բ (1653 թ․), գրչի՝ 148ա, հետագայի՝ 3ա (1874 թ․), կնիք՝ 3ա (1874 թ․, Հովհ․ Գրիգորյան)։


== Բովանդակություն ==
Մխ․ Գոշի Մեկնութիւն Երեմիայի։
Մեսրոպայ Գանձակեցւոյ Մեկնութիւնք Հնգից առածիցն։
Վասն բաժանման Դաւթի։
Պատճառաց գրոցն։


== Ծանոթագրություններ ==
Կաստրո Ռուս (այլ կիրառումներ)

Կաստրո Ռուս, իսպանական ազգանուն։

Ռաուլ Կաստրո Ռուս, Կուբայի պետական, քաղաքական և ռազմական գործիչ (1931)։
Ֆիդել Կաստրո Ռուս, կուբացի հեղափոխական և Կուբայի նախկին նախագահը (1926)։